stanford-oval/wikipedia huggingface dataset:
Medellín
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אירופה | אירופה הוט 100 | 15 |  |
|  איטליה | מצעד הסינגלים האיטלקי | 37 |  |
|  ארגנטינה | ארגנטינה הוט 100 | 57 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד השירים הלטיניים | 18 |  |
|  הונגריה | Rádiós Top 40 | – |  |
|  הונגריה | מצעד 40 הסינגלים | 9 |  |
|  הממלכה המאוחדת | מצעד הסינגלים הבריטי | 87 |  |
|  הממלכה המאוחדת | מצעד השירים הדיגיטליים | 39 |  |
|  ולוניה | אולטראטופ 40 | 7 |  |
|  ונצואלה | רקורד ריפורט | 5 |  |
|  יוון | IFPI Greece | 3 |  |
|  יפן | יפן הוט 100 | 73 |  |
|  ישראל | מדיה פורסט ישראל | 4 |  |
|  ישראל | גלגלצ | 9 |  |
|  ישראל | מצעד השירים היומי (רדיו ארצי) | 1 |  |
|  ישראל | מצעד השירים היומי (רדיו ארצי ואזורי) | 7 |  |
|  מקסיקו | מקסיקו אספניול איירפליי | 19 |  |
|  ניו זילנד | המצעד הניו זילנדי הרשמי | 37 |  |
|  סין | בילבורד סין | 12 |  |
|  סלובקיה | ČNS IFPI | 53 |  |
|  ספרד | PROMUSICAE | 67 |  |
|  סקוטלנד | מצעד הסינגלים הסקוטי | 42 |  |
|  פולין | ZPAV | 32 |  |
|  פורטוגל | מצעד הסינגלים הפורטוגזי | 4 |  |
|  פינלנד | המצעדים הפיניים הרשמיים | 5 |  |
|  פלנדריה | אולטראטופ 50 | 8 |  |
|  פנמה | מוניטור לטינו | 17 |  |
|  צרפת | SNEP | 11 |  |
|  קולומביה | נשיונל-רפורט | 10 |  |
|  קנדה | קנדה הוט 100 | 37 |  |
|  קרואטיה | טופ ליסטה | 9 |  |
|  רומניה | מצעד השירים הרומני | 81 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 69 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הדאנס קלאב | 27 |  |
|  הונגריה | Rádiós Top 40 | – |  |
|  הונגריה | מצעד 40 הסינגלים | 86 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 25,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 17 באפריל 2019 | הזרמת מוזיקה • הורדה דיגיטלית | רגילה | אינטרסקופ |  |
| איטליה | 17 באפריל 2019 | רדיו איירפליי | רגילה | יוניברסל |  |
| כלל העולם | 9 במאי 2019 | סטרימינג • הורדה דיגיטלית | רמיקסים | אינטרסקופ |  |
| כלל העולם | 14 ביוני 2019 | סטרימינג • הורדה דיגיטלית | ג'וסי מיקס מאת רובי ריברה | אינטרסקופ |  |
| כלל העולם | 14 ביוני 2019 | סטרימינג • הורדה דיגיטלית | מיקס מאת אריק מורילו | אינטרסקופ |  |
| כלל העולם | 14 ביוני 2019 | סטרימינג • הורדה דיגיטלית | רמיקסים, כרך 2 | אינטרסקופ |  |
אדוארדו דה פיליפו

| --- | --- |

 לידה:  24 במאי 1900 נאפולי, איטליה (ממלכת איטליה) 
 פטירה:  31 באוקטובר 1984 (בגיל 84) רומא, איטליה (הרפובליקה האיטלקית) 
 מדינה:  ממלכת איטליה, איטליה 
 מקום קבורה:  קמפו ורנו 
 שפות היצירה:  איטלקית, נפוליטנית 
 יצירות בולטות:  שבת ראשון שני, פילומנה (מחזה) 
 בן או בת זוג:  Thea Prandi (2 בינואר 1956–1959)  איזבלה קווארנטוני (4 בפברואר 1977–31 באוקטובר 1984)  Dorothy Pennington (10 בדצמבר 1928–1955) 
 צאצאים:  Luca De Filippo 
 פרסים והוקרה:  אביר הצלב הגדול של מסדר ההצטיינות של הרפובליקה האיטלקית (2 ביוני 1973)  פרס פלטרינלי 
 חתימה:   
 
משמאל - טוטו ואדוארדו דה פיליפו בסרט "נפולי מיליונרית" (1950)
אדוארדו דה פיליפו (באיטלקית: Eduardo De Filippo; ‏24 במאי 1900 – 31 באוקטובר 1984) היה שחקן, מחזאי, תסריטאי, סופר ומשורר איטלקי, הידוע במיוחד בשל מחזותיו בשפה הנפוליטנית "נאפולי מיליונרית " ו"פילומנה מרטוראנו".
ביוגרפיה

דה פיליפו נולד בנאפולי למחזאי אדוארדו סקרפטה ולתופרת התלבושות לתיאטרון לואיזה דה פיליפו. הוא החל בקריירת המשחק בגיל חמש, ביחד עם אחיו פפינו ואחותו טיטינה הצטרף בצעירותו ללהקתו של אדוארדו סקרפטה. כעבור מספר שנים ששיחק בנפרד מאחיו ואחותו הם שבו והתאחדו בלהקת מולינארי, בה דה פיליפו התנסה גם כמחזאי, בשנת 1939. הקים ביחד עם אחיו ואחותו להקת התיאטרון ההומוריסטי הקרויה "בני דה פיליפו"
("Compania del Teatro Umoristico "I De Filippo) ב-1932. פפינו עזב את הלהקה ב-1944 וטיטינה עזבה בשנות החמישים המוקדמות. דה פיליפו כיכב בסרטו של ויטוריו דה סיקה "הזהב של נאפולי", לצידם של טוטו וסופיה לורן ב-1954. ב-1973 הפקה של "שבת ראשון שני" פרי עטו (מ-1959), בכיכובו של לורנס אוליבייה בתפקיד הראשי, זכתה בפרס מבקרי התיאטרון של לונדון. תרגומו לנפוליטנית למחזה השייקספירי "הסערה" ראה אור ב-1982.
ב-1981, מונה דה פיליפו לסנאטור לכל החיים של הרפובליקה האיטלקית. הוא הלך לעולמו כעבור ארבע שנים בעיר רומא.
מבחר מחזות

1945 - Napoli milionaria
1946 - Filumena Marturano
1959 Sabato, domenica, lunedì
1948 - La grande magia
תרגומים לעברית

Filumena Marturano - פילומנה - הועלה לראשונה על במת תיאטרון הקאמרי בשנת 1969, בכיכובם של רחל מרכוס, אברהם בן-יוסף ומרים ברנשטיין כהן; בשנת 1981 בהבימה עם ליה קניג, נסים עזיקרי ועדה טל; ב-2005 בתיאטרון בית לסין בנוסח עברי של שלומי מושקוביץ' עם יונה אליאן, ששון גבאי וזהרירה חריפאי, בבימויו של רוני פינקוביץ'; ב-2017 שוב בהבימה, בנוסח עברי ובבימוי של רוני פינקוביץ' ובכיכובם של לימור גולדשטיין, נתן דטנר, רבקה גור ורוברט הניג.
Sabato, domenica e lunedì - "שבת ראשון שני" בתרגומו של דני הורוביץ בהוצאת אור עם, תשנ"א 1991.
La grande magia - הקסם הגדול בנוסח עברי של דורי פרנס, הועלה ב-2009 על במת תיאטרון החאן בבימויו של אודי בן-משה, ומוזיקה מאת יוסף ברדנשווילי, עם ניר רון, ארז שפריר, נילי רוגל ואחרים. בשנת 2014 הועלה על ידי סטודנטים בשנה ג' על במת בית צבי בבימויו של מיטקו בוזקוב
Questi fantasmi! - שדים ורוחות תורגם על ידי נסים אלוני ועלה בבית צבי ב-2006.
L'arte della commedia - אמנות הקומדיה - תורגם על ידי דפנה אילת.
אברמק

| --- | --- |

 אלבום אולפן מאת אמנים שונים
 יצא לאור:  2005
 הוקלט:  פברואר–יולי 2004
 סוגה:  זמר עברי, רוק
 שפה:  עברית 
 אורך:  33:56
 חברת תקליטים:  התו השמיני החדש
 הפקה:  רועי הדס
 
אברמק הוא אלבום המורכב כולו משיריו של אברמק קופלוביץ', נער מגטו לודז' שנספה באושוויץ כשהיה בן 14. את האלבום הקליטו חברי הלהקה "קוסקים" (שלושה מיוצאי להקת "קרח תשע") וחברים בנוער העובד והלומד.
הפקה

בפברואר 2004 חיפש אורי מייזלמן, מדריך בתנועת הנוער העובד והלומד ובעבר המתופף של "קרח תשע", שירים בנושא השואה, ומצא ספרון ובו שיריו של אברמק. הוא פנה לחברו אוהד קוסקי (גיטריסט "קרח תשע"), וזה הלחין את כל שירי האלבום. יחד אספו השניים את חבריהם, הנגנים רועי הדס, עידן קגן, אייל תלמודי ודייוויד סטברו, וכולם הקליטו את האלבום באולפן העוגן. הם ערכו אותו באולפן של יזהר אשדות.
האלבום הופק בשיתוף יד ושם ומוזיקאים נוספים כאסף אמדורסקי, פיטר רוט ויעקב גלעד, ובעזרת מזכ"ל הנוער העובד והלומד, פסח האוספטר. את הדיסק ייצרה איי.בי.סי.די מיוזיק.
הרווחים מהאלבום, שנמכר בחנויות התקליטים, מוקדשים כולם לסבסוד נסיעה של בני נוער לפולין. עיריית לודז' בחרה בציור של אברמק לשמש כסמל הרשמי של הנצחת יהודי לודז' ושל האירועים לציון המלחמה והגטו. בשנת 2008 יצא קליפ אנימציה של אייל סורק לשיר "חלום". השיר תורגם ל־15 שפות, ביניהן פרסית, יפנית וערבית.
בשנת 2009 יצא מטבע מיוחד של שני זלוטי ועליו ציורו של אברמק. בדצמבר 2009 יצאה מהדורה שלישית של הדיסק.
רשימת השירים

את כל השירים תרגמה מפולנית עירית עמיאל והלחין אוהד קוסקי אלא אם צוין אחרת.
הי במחלקה – 6:19 (ישראל/קוסקי, הדס, קגן, תלמודי)
לכבוד היושב־ראש – 2:48
לכבוד מר יקובוביץ' – 2:53
אורלוגין – 2:35
קרבן – 6:37 (ישראל/הדס)
מקבץ נדבות – 3:41
חלום – 4:29
רוח – 4:36
קרדיטים

אורי מייזלמן – תופים וכלי הקשה, קריאה, קולות
אוהד קוסקי – שירה, גיטרה חשמלית
רועי הדס – בס, קולות, גיטרה קלאסית, הפקה מוזיקלית
עידו קגן – קלידים, כלי הקשה, קריאה
אייל תלמודי – כלי נשיפה, קולות
דייוויד סטברו – גיטרה, קולות
Midjourney

| --- | --- |

 מפתח:  מידג'ורני
 מחזור חיים:  12 ביולי 2022 – הווה
 גרסה אחרונה:  V6 (21 בדצמבר 2023) 
 www.midjourney.com
 
Midjourney היא מעבדת מחקר עצמאית שמייצרת תוכנת בינה מלאכותית תחת אותו שם. התוכנה יוצרת תמונות מתיאורים טקסטואליים, בדומה לאתרים כגון DALL-E של חברת OpenAI ובדומה ל-Stable Diffusion המפורסם כקוד פתוח.
הכלי פורסם ב-12 ביולי 2022 בגרסת בטא פתוחה. והשימוש בו נעשה באמצעות פקודות לבוט בדיסקורד או באמצעות כתיבת פרומפט באתר ייעודי שפותח והועמד לרשות משתמשים מרמה מסוימת החל מ-2024. Midjourney מנוהל על ידי דייוויד הולץ, שהיה שותף להקמת Leap Motion.
היסטוריה

Midjourney אפשרה את השימוש במערכת לראשונה בגרסת בטא פתוחה ב-12 ביולי 2022.
החברה עובדת על שיפור האלגוריתמים, ומוציאה גרסאות חדשות מדי כמה חודשים. גרסה 2 שהייתה גרסת בטא שאינה מפורסמת לציבור של האלגוריתם הושקה באפריל 2022 וגרסה 3 ביולי.
ב-10 בנובמבר 2022 שוחררה למשתמשים איטרציית האלפא של גרסה 4.
ב-15 במרץ 2023 שוחררה גרסה 5, שטיפלה בבעיית האצבעות הידועה בגפיים. גרסת 5.1 שוחררה ב-3.5.2023 וגרסה 5.2 ב-23.6.2023.
בדצמבר 2023 שוחררה גרסה 6.0 שאומנה על דטהסט חדש ופיענוח שונה של הפרומפט.
פונקציונליות

ניתן לגשת ל-Midjourney דרך בוט של בשרת הדיסקורד הרשמי שלו, על ידי שליחת הודעות ישירה לבוט, או על ידי הזמנת הבוט לשרת של צד שלישי. כדי ליצור תמונות, משתמשים היוצרים בפקודה /imagine ומקלידים את היצירה הרצויה.
אפשרות נוספת היא דרך האתר https://alpha.midjourney.com/home למשתמשים שכבר יצרו לפחות 1,000 תמונות.
שימושים

המייסד דייוויד הולץ אמר שמבחינתו חלק גדול מלקוחותיו הם אמנים, ובניגוד לדעה הרווחת הוא לא רואה בהם מתחרים של Midjourney.
הולץ אמר ל-The Register שאמנים משתמשים ב-Midjourney ליצירת אב טיפוס מהיר של רעיונות אמנותיים כדי להראות ללקוחות את הרעיון לפני שהם מתחילים לעבוד עליו בעצמם.
מספר אמנים האשימו את Midjourney שבעצם הווייתו הוא יוצר הפחתה בערך של יצירה מקורית.
תעשיית הפרסום מיהרה לאמץ כלי בינה מלאכותית כמו Midjourney, DALL-E ו־Stable Diffusion. הכלים, מאפשרים למפרסמים ליצור תוכן מקורי ולערוך סיעור מוחות במהירות ומספקים הזדמנויות חדשות כיצירת מודעות מותאמות אישית, דרך חדשה ליצור אפקטים מיוחדים, או אפילו להפוך את הפרסום במסחר אלקטרוני ליעיל יותר ומותאם לגיל הצופה.
שימושים > פרסומים ושימוש ב-Midjourney

התוכנה שימשה את המגזין הבריטי The Economist ליצירת השער הקדמי של גיליון ביוני 2022.
באיטליה, העיתון המוביל Corriere della Sera פרסם קומיקס שנוצר עם Midjourney על ידי הסופר Vanni Santoni באוגוסט 2022.
צ'רלי וורזל השתמש ב-Midjourney כדי ליצור שתי תמונות של אלכס ג'ונס עבור הניוזלטר של ורזל באטלנטיק, אך וורזל אמר שהשימוש בתוכנה היה "טעות".
באוגוסט 2022 שודר פרק של "השבוע שעבר עם ג'ון אוליבר" שכלל קטע בן 10 דקות על Midjourney.
תמונת Midjourney בשם Théâtre d'Opéra Spatial זכתה במקום הראשון בתחרות האמנות הדיגיטלית ביריד מדינת קולורדו 2022.
ג'ייסון אלן, שכתב את התיאור שהוביל את Midjourney ליצור את התמונה, הדפיס את התמונה על קנבס והכניס אותה לתחרות באמצעות השם "ג'ייסון מ. אלן דרך Midjourney".
אלן לא התנצל, והתעקש שתמונתו עולה בקנה אחד עם חוקי התחרות. שני שופטי הקטגוריה לא היו מודעים לכך ש-Midjourney משתמשת בבינה מלאכותית כדי ליצור תמונות, אף על פי שלאחר מכן אמרו שגם אם הם היו יודעים זאת, הם היו מעניקים לאלן את הפרס בכל מקרה.
בדצמבר 2022, נעשה שימוש ב-Midjourney ליצירת ספר ילדים. הספר, שכותרתו אליס וניצוץ, מציגה נערה צעירה שבונה רובוט שמפתח מודעות. היוצר, אמאר רישי, בילה שעות בשינוי ההנחיות של Midjourney, ודחה מאות תוצאות שנוצרו כדי לבחור בסופו של דבר 13 איורים לספר. גם המוצר וגם התהליך עוררו ביקורת: "הבעיה העיקרית... היא שהוא הוכשר מעבודות של אמנים. אלו היצירות שלנו, הסגנונות הייחודיים שלנו שיצרנו, שלא הסכמנו להשתמש בהם", כתב אחד האמנים.
גלריה

הדמיה פוטוריאליסטית של האפיפיור לבוש במעיל חורף
הדמיה פוטוריאליסטית של אסטרונאוט במאדים
הדמיה פוטוריאליסטית של אסטרונאוט בנוגה
"יונה מכנית" שנוצרה בעזרת גרסה 4 של אלגוריתם Midjourney
ראו גם

אמנות בינה מלאכותית
DALL-E
אדמירל ולדיווסטוק

| --- | --- |

 מידע כללי
 אולם ביתי
 פטיסוב ארנה
 (5,500 מושבים)
 רוסיהולדיווסטוק, רוסיה
 מדינה:  רוסיה 
 תאריך ייסוד:  2013
 ליגה:  ליגת ההוקי הקונטיננטלית
 מאמן:  לטביה לאוניד טמבייב
 תלבושת
 מדים (בית, חוץ)
 http://hcadmiral.ru
 
לוגו אדמירל ולדיווסטוק בשנים 2013—2021
מדי עבר של אדמירל ולדיווסטוק
מועדון ההוקי אדמירל (ברוסית: "Хоккейный клуб Адмирал"; מוכר בשם "אדמירל ולדיווסטוק" ברוסית:"Адмирал Владивосток") היא קבוצת הוקי קרח מהעיר ולדיווסטוק שבמחוז פרימוריה, רוסיה. הקבוצה הוקמה בשנת 2013 כקבוצת התרחבות בליגה, והיא הייתה אחת משתי הקבוצות היחידות בליגת KHL מהמזרח הרחוק הרוסי.
היסטוריה

שם ולוגו הקבוצה נבחרו על ידי הציבור בסקר שנערך בקרב תושבי מחוז פרימוריה. השם הנבחר - "אדמירל" - זכה ב-72.2 אחוזים מתוך יותר מ-30,000 הצבעות. בעונתה הראשונה בליגה, הצליחה אדמירל להעפיל לפלייאוף אך הפסידה בסיבוב הראשון 4:1 לאלופה שבדרך, מטאלורג מגניטוגורסק.
בשנת 2020 הודיעה הקבוצה כי לא תתמודד בליגת KHL בעונת 2020/2021 בעקבות החלטת משרד הספורט של פרימוריה להפנות את הכספים המיועדים למועדוני ספורט לטיפול בהתפרצות נגיף הקורונה ברוסיה.
בעונת 2021/2022 חזרה לליגה הקונטיננטלית.
סטטיסטיקה

מקרא: מש' = משחקים, נצ' = ניצחונות, נצה' = ניצחונות בהארכה, הפ' = הפסדים,
 הפה' = הפסדים בהארכה, נק' = נקודות, יחס = יחס שערים.
| עונה | פלייאוף |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ‏2013/14 | הפסידה ברבע גמר המזרח, 4:1 למטאלורג מגניטוגורסק |  |  |  |  |  |  |  |  |  |
| ‏2014/15 | לא העפילה לפלייאוף |  |  |  |  |  |  |  |  |  |
| ‏2015/16 | הפסידה ברבע גמר המזרח (1 — 4 לסיביר) |  |  |  |  |  |  |  |  |  |
| ‏2016/17 | הפסידה ברבע גמר גביע גגארין (2 — 4 לאוונגרד אומסק) |  |  |  |  |  |  |  |  |  |
| ‏2017/18 | לא העפילה לפלייאוף |  |  |  |  |  |  |  |  |  |
| ‏2018/19 | לא העפילה לפלייאוף |  |  |  |  |  |  |  |  |  |
| ‏2019/20 | לא העפילה לפלייאוף |  |  |  |  |  |  |  |  |  |
בשל התפרצות נגיף הקורונה ברוסיה הוקפאו תקציבי הקבוצה ופעילותה הושהתה למשך עונה אחת
| ‏2021/22 | לא העפילה לפלייאוף |  |  |  |  |  |  |  |  |  |
| 2022/23 | הפסד בחצי גמר פלייאוף המזרח (4 — 2 לאק בארס) |  |  |  |  |  |  |  |  |  |
| 2023/24 | לא העפילה לפלייאוף |  |  |  |  |  |  |  |  |  |
ראו גם

הדרבי של המזרח הרחוק הרוסי
הערות שוליים

↑  מועדון ולדיווסטוק מוכן ל-KHL - אתר ה-KHL (באנגלית)
↑  מצביעים בחרו שם לקבוצת הוקי חדשה בולדיווסטוק - רי"א נובוסטי (באנגלית)
↑  «Адмирал» примет участие в чемпионате КХЛ сезона-2021/2022
| ליגת ההוקי הקונטיננטלית> עונות KHL | ליגת ההוקי הקונטיננטלית> טורנירים נוספים | ליגת ההוקי הקונטיננטלית> נשיאי הליגה | ליגת ההוקי הקונטיננטלית> שונות | ליגת ההוקי הקונטיננטלית>  |  |
| --- | --- | --- | --- | --- | --- |
|  ← • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023  |  גביע גגארין • גביע היבשת • גביע לוקומוטיב • WHL • MHL • VHL • גביע חרלמוב • גביע האתגר • גביע הפדרציה • גביע פטרוב • גביע האלופות  |  אלכסנדר מדבדב • דמיטרי צ'רנישנקו • אלכסיי מורוזוב  |  פרסי ההוקי הרוסי • דראפט ה-KHL • ‏KHL נגד NHL • התרסקות טיסת שחקני לוקומוטיב יארוסלבל • משחק האולסטאר • יריבויות בליגת KHL  |  |  |
קבוצות בעונת ‏2023/24
| החטיבה המזרחית | החטיבה המזרחית | החטיבה המערבית | החטיבה המערבית |  |  |
| בית חרלמוב | בית צ'רנישב | בית בוברוב | בית טראסוב |  |  |
| רוסיהאבטומוביליסט יקטרינבורג | רוסיהסלבאט יולאייב אופה | רוסיהויטיאז מחוז מוסקבה | בלארוסדינמו מינסק |  |  |
| רוסיהאק בארס קאזאן | רוסיהאוונגרד אומסק | רוסיהסוצ'י | רוסיהדינמו מוסקבה |  |  |
| רוסיהטרקטור צ'ליאבינסק | רוסיהאמור חברובסק | רוסיהספרטק מוסקבה | רוסיהצסק"א מוסקבה |  |  |
| רוסיהנפטכימיק ניז'נקאמסק | קזחסטןבאריס נור-סולטן | רוסיהסק"א סנקט פטרבורג | רוסיהלוקומוטיב ירוסלבל |  |  |
| רוסיהמטאלורג מגניטוגורסק | הרפובליקה העממית של סין הכוכב האדום קונלון | רוסיהסברסטאל צ'רפובץ | רוסיה אדמירל ולדיווסטוק |  |  |
| רוסיהטורפדו ניז'ני נובגורוד | רוסיהסיביר נובוסיבירסק | לאדה טוליאטי |  |  |  |


קבוצות עבר
‏יוגרה • סלובן ברטיסלאבה • לב פופראד • דונבאס • אטלנט מיטישצ'י • דינמו ריגה • יוקריט הלסינקי • לב פראג   מדבצ'אק זגרב • מטאלורג נובוקוזנצק • אם.וה.דה • חימיק ווסקרסנסק
אבו עומאר

| --- | --- |
 בימוי:  רוי קריספל
 הופק בידי:  איתי תמיר
 תסריט:  רוי קריספל
 עריכה:  עוז גוטמן
 שחקנים ראשיים:  קייס נאשף, מיקי ליאון, הילה מצקר-הלוי, שני ורצ'יק
 צילום:  מתן בללתי
 מדינה:  ישראל
 חברת הפקה:  לילה סרטים
 משך הקרנה:  113 דקות
 שפת הסרט:  עברית 
 פרסים:  פרס הבימוי בפסטיבל איסקייה, איטליה 2021  פרס תא המבקרים ברוסיה בפסטיבל קאזאן 2021  ציון לשבח של חבר השופטים בפסטיבל טרטיו מילניו ברומא 2021  פרס השחקן הטוב ביותר לקייס נאשף בפסטיבל רבאט במרוקו
 דף הסרט ב־IMDb
 
אבו עומאר (באנגלית: Abu Omar, בערבית: أبو عمر) הוא סרט קולנוע ישראלי משנת 2021 שנכתב ובוים על ידי רוי קריספל. הסרט מגולל את סיפורו של סאלח, פלסטיני המנסה לחזור אל ביתו בשטחים עם גופת בנו מבית חולים ישראלי ונתקל במירי, בחורה ישראלית בהיריון המחליטה לנסות לסייע לו. הסרט הופק על ידי איתי תמיר ולילה סרטים והוקרן במספר פסטיבלים ברחבי העולם.
זהו סרט הביכורים של רוי קריספל בכיכובם של קייס נאשף, שני ורצ'יק ומיקי ליאון וזיכה את נאשף בפרס השחקן הטוב ביותר בפסטיבל רבאט במרוקו. זהו הסרט הישראלי הראשון שהשתתף בתחרות רשמית בפסטיבל סרטים בצפון אפריקה.
תקציר העלילה

מפגש בלתי אפשרי בין מירי, בחורה ישראלית הריונית לבין סאלח מוכה האבל שנושא את גופת בנו הפעוט, עומאר, בתיק ספורט. לאחר שעומאר בן השנתיים מת ממחלה בבית חולים ישראלי, מנסה אביו סאלח להחזירו לקבורה בכפרו בגדה. עם זאת, בית החולים אינו יכול לעזור בהסעת הגופה וסאלח נאלץ לצאת לדרך לבדו. במחסום, הוא מגלה שעקב עוצר לזמן בלתי מוגבל הוא אינו מורשה להיכנס לשטחים. חסר אונים ומבולבל, הוא עולה על האוטובוס הראשון שהוא נתקל בו ומגיע לעיירה נידחת בדרום. הוא נכנס אל שירותי הנשים על מנת לרחוץ את גופת בנו ופוגש שם את מירי. באותו רגע גומלת החלטה בליבה לעזור לו להביא את בנו לקבורה בכפר. המפגש האקראי הזה יוציא את השניים אל מסע סוריאליסטי מר-מתוק בנבכי החברה הישראלית ובדרך, יאלץ את סאלח לעבור את תהליך הפרידה מבנו.
צוות שחקנים

| שם שחקן/ית | שם הדמות |
| --- | --- |
קייס נאשף: סאלח
שני ורצ'יק: מירי
מיקי ליאון: יואב
הילה מצקר-הלוי: ליה
טל ברטוב: עתליה
הפקה

| תפקיד | שם |
| --- | --- |
מפיק: איתי תמיר
במאי: רוי קריספל
תסריטאי: רוי קריספל
צלם: מתן בללתי
עורך: עוז גוטמן
מעצב פסקול: מיכאל גורביץ'
עיצוב אמנותי: תמר גדיש
מפיק בפועל: עמי ליבנה
ליהוק: דין קריספל ואבי מלכה
מקליט: דניאל מועלם
הלבשה: יהלי אביכזר
איפור: נטע שושן
ע. במאי: גיא שובל
הסרט הופק בתמיכת הקרן החדשה לקולנוע וטלוויזיה.
הכרה בינלאומית ופרסים

הסרט הוקרן בבכורה עולמית בחודש נובמבר 2020 במסגרת פסטיבל הקולנוע הבינלאומי בטוקיו. לאחר מכן, השתתף בתחרות הרשמית בפסטיבל הסרטים בשנגחאי 2021 והוקרן בבכורה אירופית בפסטיבל הסרטים במוסקבה. את בכורתו הישראלית ערך בספטמבר 2021 בפסטיבל הסרטים הבינלאומי חיפה. הסרט זכה להפצה עולמית בין היתר ב-HBO אירופה.
כמו כן, זכה הסרט במספר פרסים:
פרס הבימוי בפסטיבל איסקייה, איטליה 2021
פרס תא המבקרים ברוסיה בפסטיבל קאזאן 2021
ציון לשבח של חבר השופטים בפסטיבל טרטיו מילניו ברומא 2021.
פרס השחקן הטוב ביותר לקייס נאשף בפסטיבל רבאט במרוקו.
הערות שוליים

1 2  אבו עומאר, באתר פסטיבל הסרטים הבינלאומי ה-39 חיפה
1 2  אבו עומאר, באתר אתוס
↑  אבו עומאר - NFCT, באתר nfct.org.il, ‏2020-12-03
↑  אבו עומאר, באתר סינמטק תל אביב
אהוד לביא

| --- | --- |
אין תמונה חופשית
 לידה:  21 בספטמבר 1959 (בן 65) תל אביב, ישראל
 מדינה:  ישראל 
 השתייכות:   המוסד
 תקופת הפעילות:  1987–2021 (כ־34 שנים)
 תפקידים בשירות
 קצין איסוף (קצ"א)  ראש אגף קיסריה סגן ראש המוסד וראש מנהלת המבצעים
 
אהוד לביא (נולד ב-21 בספטמבר 1959) כיהן כסגן ראש המוסד למודיעין ולתפקידים מיוחדים.
ביוגרפיה

לביא נולד וגדל בשכונת צהלה. עם גיוסו לצה"ל בשנת 1977 התנדב לביא לקורס טיס, אך נשר ממנו ועבר לחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שירת כמפקד מחלקה. במלחמת לבנון הראשונה לחם כמפקד פלוגה בחטיבה 211.
לאחר שחרורו מצה"ל השלים לביא תואר ראשון בלימודי המזרח התיכון וגויס למוסד למודיעין ולתפקידים מיוחדים ועשה את שירותו המבצעי באגף "צומת", המפעיל את קציני האיסוף ואת רשת הסוכנים של המוסד. עמד בראש אגף "קיסריה". בשנים 2015–2018 שימש כסגן ראש המוסד, ולקח חלק במבצע גניבת ארכיון הגרעין האיראני, בנוסף שימש כראש מינהלת המבצעים במוסד.
לאחר סיום תפקידו במוסד, הצטרף לביא כדירקטור חיצוני לחברת "אמת מחשוב" ולחברת הנכסים הדיגיטליים "טקטונה", וכן התמנה לחבר בוועד המנהל של תנועת הנוער "כנפיים של קרמבו".
ב-2022 נטל חלק בקבוצה שרכשה את השליטה בחברת נירוסטה צפון ומונה ליו"ר החברה.
מתגורר במושב אביגדור.
הערות שוליים

↑  נדב אייל, "בלעדי: סגן ראש המוסד הפורש שובר שתיקה", ידיעות אחרונות מוסף "7 ימים", 5 במרץ 2021.
↑   יוסי מלמן, הדברים שא' לא היה צריך לומר והדברים שטוב שנאמרו, באתר הארץ, 9 במרץ 2021.
↑  סוניה גורודיסקי‏, מנכ"לית האוצר, מנכ"ל פסגות וסגן ראש המוסד, נפגשים בחברת בלוקצ'יין, באתר וואלה, 5 ביולי 2021
↑  אביחי חיים, יוצא מהצללים: סגן ראש המוסד היוצא אהוד לביא מצטרף ל"כנפיים של קרמבו", באתר שווים, ‏9 במאי 2021
אדלברט שולץ

| --- | --- |
אדלברט שולץ כמפקד רגימנט השריון ה-25
אדלברט שולץ כמפקד רגימנט השריון ה-25
 לידה:  20 בדצמבר 1903 הקיסרות הגרמנית ברלין, הקיסרות הגרמנית
 נהרג:  28 בינואר 1944 (בגיל 40) ברית המועצות סטרוקונסטנטינוב, ברית המועצות
 מדינה:  הרייך הגרמני 
 השתייכות:  גרמניה הנאצית גרמניה הנאצית
 תקופת הפעילות:  1935–1944 (כ־9 שנים)
 דרגה:   גנרל מיור
 תפקידים בשירות
 מפקד רגימנט השריון ה-25   מפקד דיוויזיית הפאנצר ה-7
 פעולות ומבצעים
 מלחמת העולם השנייה המערכה על צרפת  מבצע ברברוסה  קרב קורסק
 עיטורים
   צלב האבירים של צלב הברזל עם עלי אלון חרבות ויהלומים   צלב הברזל דרגה ראשונה   צלב הברזל דרגה שנייה   אות הפציעה בכסף
 הנצחה
 בסיס "שולץ" של הבונדסוור במינסטר.
 
אדלברט שולץ (בגרמנית: Adelbert Schulz‏; 20 בדצמבר 1903 - 28 בינואר 1944) היה קצין שריון גרמני אשר שירת בדיוויזיה השביעית ואף פיקד עליה במהלך ינואר 1944.
שולץ היה מבין 27 בלבד מחיילי גרמניה הנאצית שעוטרו בצלב האבירים של צלב הברזל עם עלי אלון, חרבות ויהלומים (הוא היה התשיעי סך הכל לזכות בעיטור). הוא נהרג מרסיס פגז שפגע בראשו תוך שהוא חשוף בצריח הטנק שלו, ומוביל את טנקי הדיוויזיה תחת פיקודו בהתקפה באזור סטרוקונסטנטינוב שבאוקראינה.
שירות צבאי

אדלברט שולץ נולד בברלין ב-20 בדצמבר 1903, בשנת 1925 הצטרף למשטרת פרוסיה, באפריל 1934 הועלה לדרגת לויטננט במשטרה ובאוקטובר 1935 הוא עבר לשירות בוורמאכט בדרגת אובר-לויטננט. שולץ השתתף באנשלוס (סיפוח אוסטריה) ובסיפוח חבל הסודטים, מיד עם סיום המערכה בפולין הוא הצטרף לגדוד הראשון, רגימנט השריון ה-25 בדיוויזיית הפאנצר השביעית. במהלך המערכה על צרפת ועל ארצות השפלה ב-1940, הוא לחם עם הדיוויזיה בגזרה הצפונית כחלק מהמאמץ לכיבוש שרבורג תחת פיקוד ארווין רומל. עבור תפקודו במערכה, הוא הועלה לדרגת קפטן ועוטר בצלב האבירים של צלב הברזל.
במהלך מבצע ברברוסה לחמה הדיוויזיה השביעית כחלק מקבוצת ארמיות מרכז, שולץ היה מעורב בלחימה כנגד כוח סובייטי עדיף באזור קלין, הוא הצליח לחפות על הנסיגה של הכוחות הגרמנים באזור בנוסף הוא אפשר פינוי של בית חולים שדה גרמני בגזרה וכך ניצלו חייהם של כ-4,000 פצועים. עבור אירוע זה הוספו 'עלי אלון' לצלב האבירים שלו בדצמבר 1941. במרץ 1943 הדיוויזיה השביעית כחלק מארמיית הפאנצר הרביעית, השתתפה במתקפת הנגד כנגד הצבא האדום בחרקוב. מעט לפני תחילת הלחימה קיבל שולץ את הפיקוד על רגימנט השריון ה-25, תחת פיקודו רגימנט השריון השמיד מעל ל-100 טנקים סובייטים וכלי ארטילריה רבים כחלק מהלחימה כנגד ארמיית הטנקים השלישית.
ביולי 1943 הדיוויזיה לקחה חלק בתקיפה בגזרה הדרומית של קרב קורסק, תחת פיקוד קורפוס הפאנצר ה-3 (כחלק מפלגת הארמייה קמפף). רגימנט השריון תחת פיקודו של שולץ היה מעורב בקרבות הקשים כנגד יחידות ארמיית המשמר המשוריינת החמישית ויחידות נוספות של חזית וורונז'. ב-6 באוגוסט 1943 הוספו 'חרבות' לעיטור צלב האבירים של שולץ עבור פיקודו במהלך הקרב.
ב-14 בדצמבר נמסר לשולץ שהוחלט להעניק לו את הדרגה הגבוהה ביותר (באותה העת) לחיילי גרמניה הנאצית: צלב האבירים של צלב הברזל עם עלי אלון, חרבות ויהלומים. הוא קיבל את העיטור באופן אישי מהיטלר (כנהוג בעיטורים חשובים) רק ב-9 בינואר, לאחר שטען שהוא עסוק מדי בלחימה בחזית ולא יכול להגיע לקבל את העיטור. עם קבלת העיטור, הוא גם הועלה לדרגת גנרל-מיור וקיבל את הפיקוד על דיוויזיית הפאנצר השביעית בה שירת לאורך כל המלחמה.
כמעט שלושה שבועות לאחר שקיבל שולץ את הפיקוד על הדיוויזיה, הוא הוביל אותה בהתקפה על עמדות האויב סמוך לשפטיבקה ב-28 בינואר. כשהוא ניצב מחוץ לצריח הטנק שלו, נפגע שולץ מרסיס פגז ארטילרי בראשו, הוא הובהל לבית חולים שדה אך עוד באותו היום מת מפצעיו.
שולץ וחיילי רגימנט השריון ה-25, לפני קרב קורסק.
אהוד נצר (מהנדס)

ערך זה עוסק במהנדס בשם אהוד נצר. אם התכוונתם לארכיאולוג הנושא את אותו השם, ראו .
אין תמונה חופשית
אהוד נצר (נולד ב-1954 בערך) הוא מנהל בכיר בתעשייה הביטחונית בישראל, בהכשרתו מהנדס מכונות.
ביוגרפיה

נולד בתל אביב להורים יוצאי האצ"ל. אביו היה אחיו של הכדורגלן ולוחם האצ״ל נתן פנץ. כשהיה בכיתה ה' עברה משפחתו לצפת. התגייס לחיל הים והיה בקורס חובלים.
בעל תואר ראשון ושני בהנדסת מכונות מהפקולטה להנדסת מכונות בטכניון ותואר שלישי מאוניברסיטת סטנפורד בארצות הברית.
במשך 25 שנה, מילא שורת תפקידים בחברת "רפאל", והתקדם עד לתפקיד ראש חטיבת המערכות והתקשוב בה וסמנכ"ל.
ב-2007 פרש מ"רפאל" ובמשך כשנה וחצי היה מנכ"ל חברת אורביט לתקשורת לוויינים.
בשנת 2008 מונה לסמנכ"ל פיתוח בוועדה לאנרגיה אטומית.
ב-11 ביולי 2013 החליף את אודי אדם בתפקיד מנכ"ל הקריה למחקר גרעיני - נגב. סיים את תפקידו בפברואר 2018, ובהמשך אותה שנה התמודד על תפקיד מנכ"ל התעשייה האווירית לישראל.
מכהן כיו"ר הסטארט-אפ סיגה, שעוסק במערכות לזיהוי מתקפת סייבר על תשתיות לאומיות.
הערות שוליים

↑  Board of Directors, באתר Siga (באנגלית)